Title: HAAPSALU LINNAVALITSUS
Author: Anu
Last saved by: Asta Urb

K O R R A L D U S

Haapsalu,                                                                                   04. september 2008 nr 598 

Projekteerimistingimuste kinnitamine 
(Võnnu tn 15, Haapsalu)

Läbi vaadanud Kalev Kaljusaare 14.08.2008 esitatud taotluse nr 7-2.15/3723 pereelamu juurdeehituse ja remondiprojekti projekteerimistingimuste saamiseks Võnnu tn 15 kinnistul ja juhindudes ehitusseaduse § 19, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1, p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Võnnu tn 15, Haapsalu pereelamu remondiprojekti projekteerimistingimused nr 19-08 (lisatud).
2.	Korraldus teha teatavaks Kalev Kaljusaar’ele korralduse koopia saatmisega posti teel, ehitus- ja planeerimisosakonnale (A.Joost) koopia üleandmisega allkirja vastu. 
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees. 
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov 
Linnapea  									Erko Kalev                                                                                                                                                                                
										Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 19/ 08  “4”september  2008

Tingimused kinnitatud:
Haapsalu Linnavalitsuse korraldusega 
nr 598         04.september 2008

Projekti nimetus | pereelamu juurdeehituse ja remondi projekt
Krundi asukoht | Võnnu tn 15
Taotleja nimi | Kalev Kaljusaar

Krundi andmed

katastritunnus 18301:006:1070, kinnistusraamatu registriosa nr 699432
pindala 595m^2, maakasutuse sihtotstarve - 100% väikeelamumaa

Projekti koostamisel arvestada alljärgnevat: |

1.	Koostada elamu juurdeehituse ja remondi projekt arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002.a määrus nr 70). 
2.	Projekti koosseisus esitada asendiplaan M 1:500 topo-geodeetilisel alusplaanil, millele on kantud krundi piirid, olemasolevad ja projekteeritavad hooned (nurgakoordinaadid L-EST süsteemis) olemas- olevad tehnovõrgud, projekteeritud tehnovõrgud, puud jne.
3.	Projekti koosseisus esitada vaated, plaanid mõõtkavas 1:100, vajadusel detailid.
4.	Kinnistu asub Haapsalu vanalinna muinsuskaitseala kaitsevööndis. Projekteerimisel arvestada (vabariigi valitsuse 14.juuli 2005.a. määrus nr 181) sõnastatud nõuetega.
5.	Olemasoleva elamu viilkatusealuse aluse mahu võib välja ehitada eluruumideks. Projekteerimisel arvestada:
•	elamule võib projekteerida kaldkatustega katuse uuke, tänava poolsele küljele väikesemahuline, õuepoole on lubatud laiem uuk;
•	olemasolev katus jääb endise kuju ja kõrgusega;
•	katusekatteks valtsitud plekk. 
6.	Välisviimistlus –  värvitud lai laudis, olemasolev laudvooder puhastatakse ja säilitatakse.  Maja väljast soojustamine on ebasoovitav, rikub olemasoleva räästalahenduse, probleemid akendega. Kui voodrilaudis eemaldatakse, siis võib paigaldada tuuletõkke, palkmaja on soovitav soojustada seest poolt.
7.	Välisuksed – puidust tahveluksed.
8.	Aknad –  puidust aknaraamid säilitada, vajadusel remontida. Uukide akende projekteerimisel lähtud olemasolevate akende proportsioonidest,   säilitada akende olemasolev klaasijaotus. Aknaraamidel võib sisemisel raamil kasutada klaaspaketti. 
9.	Olemasolev paekivist korstnapits (nii tänavaäärsel elamul kui hoovis asuval abihoonel) restaureerida (puhastada, vuugid täita lubimördiga, lubjata).
10.	Projektis anda elamu välisvärvilahendus.
11.	 Tänavate äärsele piirile kavandada  tänavale iseloomuliku kõrgusega puidust piirded ning väravad.
12.	Vajalik  parkimine (1-2 kohta) lahendada kinnistu piires.
13.	Lahendada krundi heakorrastus, haljastus ning olmeprügi kogumine.
14.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Lääne-Eesti Päästetekeskuses.
Ehitusloa saamiseks esitada Linnavalitsusele kooskõlastustega köidetud tehniline projekt 2 eksemplaris.

Lisad: | Asendiskeem M 1:500

Tingimused
koostasid:

Linnaarhitekt                                                ….………….……   Anu Joost
Linnaarengu ja muinsuskaitse peaspetsialist ……….…………Tõnis Padu
Ehitusjärelevalve spetsialist                         ……….… . . .…….. Mati Jets
Käesolevad tingimused on kehtivad kahe aasta jooksul alates nende kinnitamisest